section_heading: Kritike i recenzije
paragraph_text: Zoran Pleše rođen je prije 31-nu godinu u Zagrebu. Tu je završio školu za primijenjenu umjetnost, a diplomirao je na Akademiji likovnih umjetnosti. Postdiplomski studij nastavio je kao suradnik majstorske radionice slikara Krste Hegedušića. Izlagati je počeo prije 5 godina i od tad je sudjelovao na skupnim izložbama u zemlji i inozemstvu, a prošle godine jedan njegov rad uvršten je i u Treći trijenale likovnih umjetnosti Jugoslavije u Beogradu. Za svoj prvi samostalni nastup on je odabrao desetak platna i isto toliko crteža.